Lav et referat af nedenstående tekst:

Tekst:
Fra 1. marts kan husejere af et standardhus i Frederikshavn se frem til at spare 2715 kroner på varmeregningen årligt. Det er altså et hus på 130 kvadratmeter. For efter en lang periode med massive prisstigninger ved Frederikshavn Fjernvarme, falder prisen nu. Det skyldes, at priserne på markedet er begyndt at gå i den rigtige retning. Det siger bestyrelsesformand Erik Kyed Trolle til Kanal Frederikshavn. - Vi har færre produktionsomkostninger, når prisen på el og gas falder, og derfor kan nu vi lave en prisændring i den gode retning. I løbet af 2022 er fjernvarmeprisen i Frederikshavn steget med 300 procent . Er i gang med at fremtidssikre varmepriserne Frederikshavn Varme er underlagt lov om, at prisstigninger over 10 procent skal varsles med tre måneder. Priserne kan svinge meget på tre måneder, og derfor følger selskabets varmepris ikke altid de gældende priser på el og gas. - Det er en udfordring at beregne varmeprisen længere ud i fremtiden, når energimarkedet stadig er ustabilt. Selvom el- og gaspriserne i en periode har været faldende, følger varmeprisen ikke straks med. Hvis vi nedjusterer fjernvarmeprisen, og el- og gaspriserne efterfølgende stiger voldsomt, vil det medføre et underskud – og herefter har vi først mulighed for at hæve fjernvarmeprisen igen efter tre måneder, forklarer Erik Kyed Trolle. Forsyningen arbejder på flere tiltag for at gøre varmeproduktionen mindre afhængig af el og naturgas, herunder omlægning af den nuværende naturgas, der bruges i varmeproduktionen. Det drejer sig om anlæg, der kan være op til cirka tre år undervejs fra beslutning til iværksættelse, men som vil kunne forsyne Frederikshavn by med en del varme, der ikke er produceret på naturgas.

Referat:
Efter enorme prisstigninger sidste år, kan fjernvarmebrugerne i Frederikshavn nu se frem til et prisfald.